Un bărbat în vârstă de 33 de ani, care are dublă cetățenie, română și ucraineană, s-a ales cu dosar penal după ce a fost prins în trafic în timp ce mergea cu viteză prea mare. S-a întâmplat în dimineața zilei de sâmbătă, în timp ce polițiștii Compartimentul Rutier Gura Humorului erau la Frasin, pe DN 17, pentru depistarea șoferilor vitezomani. Mașina condusă de bărbat, marca Mercedes-Benz, avea 92 km/h, peste limita admisă pe acel sector de drum. După ce au verificat baza de date, oamenii legii au constatat că cetățeanul româno-ucrainean avea suspendat dreptul de a conduce un autovehicul pe drumurile publice din 9 ianuarie 2023. În acea zi, a fost prins în localitatea Josenii Bârgăului, din județul Bistrița-Năsăud, în timp ce conducea un autovehicul având dovada înlocuitoare a permisului de conducere expirată. La vremea respectivă s-a ales cu dosar penal, iar după isprava de sâmbătă a mai primit bonus un al doilea dosar penal. Acum este cercetat pentru comiterea infracţiunii de "conducerea pe drumurile publice a unui autovehicul cu permisul de conducere suspendat".
Monitorul de Suceava nu este responsabil juridic pentru conţinutul textelor de mai jos. Responsabilitatea pentru mesajele dumneavoastra vă revine în exclusivitate.
Monitorul doreşte ca acest site să fie un spaţiu al discuţiilor civilizate, al comentariilor de bun simţ.
Din acest motiv, cei care postează comentarii la articole trebuie să respecte următoarele reguli:
1. Să se refere doar la articolul la care postează comentarii. 2. Să folosească un limbaj civilizat, fără injurii, calomnii, comentarii antisemite, xenofobe sau rasiste. 3. Sunt interzise atacurile la adresa autorilor, dacă acestea nu au legătura cu textul. 4. Username-ul să nu fie nume de personalităţi ale vieţii publice sau parodieri ale acestora.
Autorul unui articol poate fi criticat pentru eventuale greşeli, incoerenţă, lipsă de documentare etc.
Nerespectarea regulilor menţionate mai sus va duce la ştergerea comentariilor, fără avertisment şi fără explicaţii.
Abaterile repetate vor avea drept consecinţă interdicţia accesului la această facilitate a site-ului.